**Jordan John Schroeder** (s. 29. syyskuuta 1990 Lakeville, Minnesota, Yhdysvallat) on yhdysvaltalainen jääkiekkoilija, joka pelaa KHL-seura Jokereissa. Hän on pelipaikaltaan keskushyökkääjä, mutta Schroeder osaa pelata myös laidassa. Hän on pelannut urallaan myös NHL:ssä yhteensä 165 runkosarjaottelua tehopistein 18+24=42 ja viisi playoff-ottelua tehden yhden maalin. Vancouver Canucks varasi Schroederin ensimmäisellä kierroksella 22. pelaajana kesällä 2009. Hän laukoo oikealta.

Ura
---

### Seuraura

#### Juniori- ja yliopistovuodet

Schroeder syntyi Minnesotan Prior Lakessa ja muutti perheineen Lakevillen kaupunkiin ollessaan 13-vuotias. Hän aloitti jääkiekkoilun 4-vuotiaana Lakeville Ponysissa, mutta Schroederin ensimmäinen joukkue oli kuitenkin Lakeville Mites. Hän pelasi kaksi vuotta Saint Thomas Academyn high school -joukkueessa, jonka jälkeen Schroeder vietti vuodet 2006–2008 Yhdysvaltain maajoukkueen kehitysohjelman mukana. Kaudeksi 2008–2009 hän siirtyi Minnesotan yliopiston joukkueeseen. Schroeder oli tehoilla 13+32=45 joukkueen paras syöttäjä ja toiseksi paras pistemies Ryan Stoan jälkeen. Hän voitti myös Minnesotan sisäisen tehotilaston lukemalla +17. Schroeder sijoittui koko WCHA:n syöttöpörssissä toiseksi edellään vain UMD:n Justin Fontaine sekä pistepörssissä viidenneksi. Hänet valittiin divisioonan vuoden tulokkaaksi, toiseen tähdistökentälliseen ja tulokkaiden tähdistökentälliseen.

Vancouver Canucks varasi Schroederin ensimmäisellä kierroksella 22. pelaajana NHL:n varaustilaisuudessa 2009. *Sophomore -vuotenaan* 2009–2010 hän nousi Minnesotan yliopistojoukkueen varakapteeniksi. Schroeder oli tehoilla 9+19=28 joukkueen paras syöttäjä ja hän jakoi sisäisen pistepörssin voiton Tony Lucian kanssa. Schroeder valittiin kauden päätteeksi WCHA:n akateemiseen tähdistökentälliseen.

#### NHL-tulokassopimus Vancouver Canucksiin

Maaliskuussa 2010 Schroeder teki kolmivuotisen tulokassopimuksen Vancouver Canucksin kanssa. Hän siirtyi loppukevääksi AHL-joukkue Manitoba Moosen vahvuuteen, jossa Schroeder pelasi 11 runkosarjaottelua tehopistein 4+5=9 ja kuusi playoff-ottelua tehopistein 3+3=6. AHL-debyytissään, 21. maaliskuuta 2010 Grand Rapids Griffinsia vastaan hän teki heti kaksi maalia, joista ensimmäinen jäi Moosen 4–0-voittoon päättyneen ottelun voittomaaliksi. Schroeder teki ammattilaisuransa ensimmäisen kypärätempun neljännesvälierien kolmannessa ottelussa 19. huhtikuuta 2010 Hamilton Bulldogsiam vastaan. Hänen kaksi ensimmäistä osumaansa syntyi ylivoimalla. Schneider teki ottelussa kauden kaikki kolme playoff-maaliaan ja hän oli Moosen pudotuspelien paras maalintekijä Guillaume Desbiensin ja Peter Ölveckýn kanssa. Kauden 2010–2011 Schroeder pelasi kokonaan Moosessa, jossa hänen varsinainen AHL:n tulokaskautensa toi 61 runkosarjaottelussa tehot 10+18=28 ja 14 playoff-ottelussa tehot 1+5=6. Schroeder oli vuoden 2011 vaihteessa 16 ottelua sivussa nilkkavamman vuoksi.

Kauden 2011–2012 Schroeder pelasi kokonaan Canucksin uudessa farmijoukkueessa Chicago Wolvesissa. Hän oli tehoilla 21+23=44 joukkueen toiseksi paras maalintekijä Darren Haydarin kanssa sekä kolmanneksi paras pistemies. Alkukauden 2012–2013 Schroeder pelasi kokonaan Wolvesissa NHL:n työsulun vuoksi, kunnes hänet NHL-kauden käynnistyttyä, tammikuussa 2013 Canucks kutsui hänet harjoitusleirilleen. Schroeder ei saanut paikkaa joukkueen NHL-kauden avauskokoonpanosta ja hänet lähetettiin Wolvesiin, mutta kahden NHL-kierroksen jälkeen Schroeder nostettiin kuitenkin takaisin Canucksin NHL-vahvuuteen. Hän teki NHL-debyyttinsä kauden kolmannella kierroksella 23. tammikuuta 2013 Calgary Flamesia vastaan. Schroeder sai ottelussa jääaikaa 14.49 minuuttia ja hän keräsi yhden kahden minuutin jäähyn kiinnipitämisestä. Hän avasi maalitilinsä NHL:ssä heti kahdella osumalla yhdeksännessä ottelussaan 9. helmikuuta 2013 Calgary Flamesia vastaan. Schroederin ensimmäinen maali syntyi ylivoimalla ja se jäi Canucksin 5–1-voittoon päättyneen ottelun voittomaaliksi. Hänet valittiin ottelun ykköstähdeksi. Schroeder teki lyhyeksi jääneen NHL-tulokaskautensa aikana 31 runkosarjaottelussa tehot 3+6=9. Hän pelasi NHL-kauden aikana myös Wolvesin vahvuudessa ja oli joukkueen neljänneksi paras pistemies Brad Huntin kanssa tehtyään 42 runkosarjaottelussa tehot 12+21=33.

Heinäkuussa 2013 Schroeder teki Vancouver Canucksin kanssa vuoden mittaisen, yksisuuntaisen ja 600 dollarin arvoisen jatkosopimuksen. Hän kuntoutti itseään kesän ajan olkapäävammasta. Schroeder loukkasi nilkkansa heti ensimmäisessä harjoitusottelussaan syyskuussa blokattuaan Edmonton Oilersin pelaajan laukauksen. Hän palasi kaukaloihin lokakuun puolessa välissä, mutta vain kolmen NHL-ottelun jälkeen Schroeder loukkasi nilkkansa uudelleen maalinedustatilanteessa ottelussa Pittsburgh Penguinsia vastaan. Hänen vammansa vaati leikkaushoitoa ja Schroeder palasi kaukaloihin yli kolmen kuukauden jälkeen tammikuussa 2014, jolloin hänet lähetettiin kuntoutumaan AHL-joukkue Utica Cometsin vahvuuteen. Viisi päivää myöhemmin Schroeder nostettiin Canucksin NHL-vahvuuteen. Hän pelasi kauden aikana NHL:ssä lopulta 25 runkosarjaottelua tehopistein 3+3=6. AHL:ssä Schroeder pelasi kaksi ottelua.

#### Minnesota Wild 2014–2017

Schroeder teki heinäkuussa 2014 vapaana agenttina kaksivuotisen ja kaksisuuntaisen sopimuksen Minnesota Wildin kanssa. Syksyn harjoitusleirin päätteeksi seura lähetti hänet siirtolistan kautta AHL-joukkue Iowa Wildiin. Schroeder kutsuttiin ensimmäisen kerran Minnesotan NHL-vahvuuteen marraskuussa, mutta vain yhden siellä pelatun ottelun jälkeen hänet lähetettiin takaisin farmiin. Schroeder kutsuttiin seuraavan kerran NHL:ään tammikuussa 2015 ja pääosa hänen loppukaudesta 2014–2015 eteni Minnesotan vahvuudessa. Hän pelasi NHL:ssä kauden aikana kaikkiaan 25 runkosarja- ja kolme playoff-ottelua.

Myös syksyn 2015 harjoitusleirin päätteeksi Minnesota Wild lähetetti Schroederin siirtolistan kautta farmiin. Hän siirtyi alkukauden paljon NHL:n ja AHL:n välillä, kunnes Wild asettu Schroederin uudelleen siirtolistalle marraskuussa. Koska mikään toinen NHL-seura ei napannut häntä vuorokauden kuluessa, Schroeder lähetettiin farmiin. Hänet nostettiin NHL:ään seuraavan kerran tammikuussa 2016, mutta myös Schroederin loppukausi 2015–2016 eteni siirtyen NHL:n ja AHL:n välillä. Hän pelasi NHL:ssä kauden aikana 26 runkosarja- ja kaksi playoff-ottelua. AHL:ssä Schroeder pelasi 40 runkosarjaottelua tehopistein 14+20=34, joilla hän oli Iowa Wildin kolmanneksi paras maalintekijä ja neljänneksi paras pistemies. Heinäkuussa Schroeder teki Minnesotan kanssa vuoden mittaisen, kaksisuuntaisen ja 650 000 dollarin arvoisen jatkosopimuksen. Hänet lähetettiin jälleen harjoitusleirin päätteeksi siirtolistan kautta farmiin. Schroeder valittiin 30. lokakuuta AHL:n viikon pelaajaksi. Hänet kutsuttiin ensimmäisen kerran Wildin NHL-vahvuuteen marraskuussa. Schroeder pelasi NHL:ssä yli puolet kaudesta 2016–2017 tehden liigan yhden kauden piste-ennätyksensä tehtyään 37 runkosarjaottelussa tehot 6+7=13.

#### Columbus Blue Jackets ja Chicago Blackhawks 2017–2019

Kesäkuussa 2017 Minnesota Wild kauppasi Schroederin pelaajaoikeudet Columbus Blue Jacketsiin vaihdossa hyökkääjä Dante Salituroon. Neljä päivää myöhemmin Blue Jackets teki hänen kanssaan kaksivuotisen sopimuksen, josta ensimmäinen sopimuskausi on kaksisuuntainen ja toinen sopimuskausi yksisuuntainen. Kesken harjoitusleirin lokakuussa Schroeder joutui sivuun ylävartalovamman vuoksi. Kuntouduttuaan 11 päivää myöhemmin Blue Jackets asetti hänet siirtolistalle. Koska mikään toinen NHL-seura ei napannut Schroederin vuorokauden kuluessa, hänet lähetettiin farmijoukkue Cleveland Monstersiin. Schroeder pelasi NHL:ssä kauden 2017–2018 aikana 21 runkosarjaottelua tehopistein 1+1=2. Blue Jackets asetti hänet siirtolistalle ja lähetti farmiin myös tammikuussa 2018. AHL:ssä Schroeder pelasi 48 runkosarjaottelua tehopistein 14+22=36, joilla hän oli Monstersin toiseksi paras maalintekijä ja kolmanneksi paras pistemies.

Blue Jackets kauppasi Schroederin kesäkuussa 2018 Chicago Blackhawksiin vaihdossa maalivahti Jean-François Bérubéen. Syyskuussa Blackhawks asetti hänet siirtolistalle, jonka kautta seura lähetti Schroederin farmijoukkue Rockford IceHogsiin, jossa hän pelasi koko kauden 2018–2019. Schroeder nousi joukkueen varakapteeniksi ja oli IceHogsin paras pistemies, maalintekijä ja syöttäjä tehoilla 19+26=45.

#### Siirtyminen KHL:ään

Kaudeksi 2019–2020 Schroeder siirtyi vuoden mittaisella sopimuksella KHL-seura Torpedo Nižni Novgorodiin. Hän voitti joukkueen sisäisen pistepörssin tehoilla 19+22=41. Kaudeksi 2020–2021 Schroeder siirtyi jatkamaan KHL-uraansa kaksivuotisella sopimuksella Jokereihin. Hän oli tehoilla 18+17=35 joukkueen paras maalintekijä Nicklas Jensenin kanssa ja toiseksi paras pistemies Brian O’Neillin jälkeen.

### Maajoukkueura

Schroeder edusti Yhdysvaltoja MM-kilpailuissa vuonna 2016. Hän pelasi alle 20-vuotiaiden MM-kilpailuissa vuosina 2008, 2009 ja 2010, joista viimeisimmässä turnauksessa Schroeder toimi Yhdysvaltain varakapteenina ja voitti maailmanmestaruuden. Vuoden 2008 turnauksessa hän jakoi seitsemällä syöttöpisteellään koko syöttöpörssin voiton Slovakian Marek Slovákin kanssa. Vuoden 2009 turnauksessa Schroeder oli Yhdysvaltain paras pistemies ja syöttäjä tehoilla 4+7=11. Hänet valittiin Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Schroeder teki kolmessa pelaamassaan turnauksessa yhteensä 19 ottelussa tehot 7+20=27, joilla hänestä tuli Yhdysvaltain alle 20-vuotiaiden MM-joukkueen kaikkien aikojen paras pistemies ja syöttäjä. Ennätys oli aiemmin Jeremy Roenickin hallussa (14 ottelussa tehot 13+12=25 vuosina 1988 ja 1989). Schroederin piste- ja syöttöennätystä sivusi myöhemmin Trevor Zegras vuoden 2021 turnauksessa. Zegras oli pelannut häntä yhden turnauksen ja seitsemän ottelua vähemmän. Schroeder rikkoi myös Doug Weightin nimissä olleen syöttöennätyksen (14 syöttöpistettä) jo vuoden 2009 turnauksessa.

Schroeder pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi hopeaan ja jälkimmäinen pronssiin. Vuoden 2007 turnauksessa hän jakoi seitsemällä syöttöpisteellään Yhdysvaltain sisäisen syöttöpörssin voiton James van Riemsdykin ja Colin Wilsonin kanssa. Vuoden 2008 turnauksessa Schroeder jakoi joukkueen sisäisen tehotilaston voiton Robbie Czarnikin, Kyle Palmierin ja Ryan Grimshaw'n kanssa lukemalla +7.

Pelityyli
---------

Jokereiden GM Jari Kurrin mukaan Schroederilta löytyy ratkaisukykyä, taitoa ja nopeutta, minkä lisäksi hän on erinomainen pelaaja ylivoimalla.

Schroeder on maininnut suosikkipelaajakseen Marc Savardin.

Muuta
-----

Schroederin pikkuveli Zach pelasi jääkiekkoa hyökkääjänä Rensselaer Polytechnic Instituten yliopistojoukkueessa ja myös heidän pikkusiskonsa Elly on pelannut jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | US NTDP | NAHL | 31 | 12 | 11 | 23 | 10 | – | – | – | – | – |  |  |  |  |  |  | U18 | 7 | 4 | 7 | 11 | 0 |
| 2007–2008 | US NTDP | NAHL | 14 | 1 | 8 | 9 | 4 | – | – | – | – | – |  |  |  |  |  |  | U18 | 7 | 3 | 2 | 5 | 2 |
|  |  |  |  |  |  |  |  |  |  |  |  |  |  |  |  |  |  |  | JMM | 6 | 1 | 7 | 8 | 2 |
| 2008–2009 | Univ. of Minnesota | WCHA | 35 | 13 | 32 | 45 | 29 | – | – | – | – | – | Kakkostähdistö |  |  |  |  |  | JMM | 6 | 3 | 8 | 11 | 2 |
| 2009–2010 | Univ. of Minnesota | WCHA | 37 | 9 | 19 | 28 | 14 | – | – | – | – | – |  |  |  |  |  |  | JMM | 7 | 3 | 5 | 8 | 2 |
|  | Manitoba Moose | AHL | 11 | 4 | 5 | 9 | 0 | 6 | 3 | 3 | 6 | 4 |
| 2010–2011 | Manitoba Moose | AHL | 61 | 10 | 18 | 28 | 10 | 14 | 1 | 5 | 6 | 2 |
| 2011–2012 | Chicago Wolves | AHL | 76 | 21 | 23 | 44 | 18 | 5 | 1 | 1 | 2 | 2 |
| 2012–2013 | Vancouver Canucks | NHL | 31 | 3 | 6 | 9 | 4 | – | – | – | – | – |
|  | Chicago Wolves | AHL | 42 | 12 | 21 | 33 | 14 | – | – | – | – | – |
| 2013–2014 | Vancouver Canucks | NHL | 25 | 3 | 3 | 6 | 2 | – | – | – | – | – |
|  | Utica Comets | AHL | 2 | 0 | 1 | 1 | 2 | – | – | – | – | – |
| 2014–2015 | Minnesota Wild | NHL | 25 | 3 | 5 | 8 | 2 | 3 | 0 | 0 | 0 | 0 |
|  | Iowa Wild | AHL | 35 | 10 | 18 | 28 | 10 | – | – | – | – | – |
| 2015–2016 | Minnesota Wild | NHL | 26 | 2 | 2 | 4 | 2 | 2 | 1 | 0 | 1 | 0 |  |  |  |  |  |  | MM | 9 | 0 | 1 | 1 | 0 |
|  | Iowa Wild | AHL | 40 | 14 | 20 | 34 | 12 | – | – | – | – | – |
| 2016–2017 | Minnesota Wild | NHL | 37 | 6 | 7 | 13 | 0 | – | – | – | – | – |
|  | Iowa Wild | AHL | 25 | 6 | 12 | 18 | 12 | – | – | – | – | – |
| 2017–2018 | Columbus Blue Jackets | NHL | 21 | 1 | 1 | 2 | 4 | – | – | – | – | – |
|  | Cleveland Monsters | AHL | 48 | 14 | 22 | 36 | 14 | – | – | – | – | – |
| 2018–2019 | Rockford IceHogs | AHL | 62 | 19 | 26 | 45 | 10 | – | – | – | – | – |
| 2019–2020 | Torpedo Nižni Novgorod | KHL | 60 | 19 | 22 | 41 | 18 | 4 | 1 | 0 | 1 | 0 |
| 2020–2021 | Jokerit | KHL | 50 | 18 | 17 | 35 | 14 | 4 | 0 | 1 | 1 | 0 |
| 6 kautta | yhteensä | NHL | 165 | 18 | 24 | 42 | 14 | 5 | 1 | 0 | 1 | 0 |
| 2 kautta | yhteensä | KHL | 110 | 37 | 39 | 76 | 32 | 8 | 1 | 1 | 2 | 0 |
| 10 kautta | yhteensä | AHL | 402 | 110 | 166 | 276 | 102 | 25 | 5 | 9 | 14 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jordan Schroeder**.
* Jordan Schroeder The Internet Hockey Databasessa (englanniksi)
* Jordan Schroeder Eurohockey-sivustolla (englanniksi)
* Jordan Schroeder Legends of Hockey -sivustolla (englanniksi)
* Jordan Schroeder *Elite Prospects*. Everysport Media Group AB.  (englanniksi)

### Viitteet

1. ↑  Uusitalo, Timo: Minnesotan NHL-pelaajien lempinimet julki – Kuka onkaan "Finnish Baby Jesus"? *yle.fi*.  17.10.2016. Yleisradio Oy. Viitattu 6.12.2016.
2. 1 2  Jordan Schroeder *FamousBirthdays.com*. Famous Birthdays. Viitattu 9.6.2020. (englanniksi)
3. ↑  Jordan Schroeder *Jatkoaika.com*. Jatkoaika r.y. Viitattu 9.6.2020.
4. 1 2 3 4 5 6 7 8 9 10 11 12  Jordan Schroeder *Elite Prospects*. Everysport Media Group AB.  (englanniksi)
5. 1 2  Schroeder, Jordan *NHL.com*. National Hockey League. Viitattu 9.6.2020. (englanniksi)
6. ↑  Elite Prospects - Univ. of Minnesota *eliteprospects.com*. Everysport Media Group AB. Viitattu 9.6.2020. (englanniksi)
7. ↑  WCHA 2008-09 League Leaders *hockeyDB.com*. The Internet Hockey Database. Viitattu 9.6.2020. (englanniksi)
8. ↑  Elite Prospects - Univ. of Minnesota *eliteprospects.com*. Everysport Media Group AB. Viitattu 9.6.2020. (englanniksi)
9. ↑  Canucks sign Jordan Schroeder *nhl.com/canucks*.  17.3.2010. Vancouver, B.C.:  Vancouver Canucks. Viitattu 22.12.2010. (englanniksi)
10. ↑  Moose Split Week 25 With Griffins *oursportscentral.com*.  22.3.2010. OurSports Central. Viitattu 9.6.2020. (englanniksi)
11. ↑  Hat trick for rookie Jordan Schroeder in Manitoba's 7-2 victory over Bulldogs *NHL.com*.  20.4.2010. WINNIPEG:  National Hockey League. Viitattu 9.6.2020. (englanniksi)
12. ↑  Elite Prospects - Manitoba Moose *eliteprospects.com*. Everysport Media Group AB. Viitattu 9.6.2020. (englanniksi)
13. ↑  Jordan Schroeder *HockeysFuture.com*. CraveOnline Media, LLC, an Evolve Media, LLC company. Viitattu 9.6.2020. (englanniksi)
14. ↑  Elite Prospects - Chicago Wolves *eliteprospects.com*. Everysport Media Group AB. Viitattu 9.6.2020. (englanniksi)
15. 1 2 3 4 5  Jordan Schroeder Stats, Bio, Profile, Analysis and More *sportsforecaster.com*. XML Team Solutions, LLC.  Arkistoitu 9.6.2020. Viitattu 9.6.2020. (englanniksi)
16. ↑  Calgary Flames - Vancouver Canucks - January 23rd, 2013 *NHL.com*.  23.1.2013. National Hockey League. Viitattu 9.6.2020. (englanniksi)
17. ↑  Calgary Flames - Vancouver Canucks - February 9th, 2013 *NHL.com*.  9.2.2013. National Hockey League. Viitattu 9.6.2020. (englanniksi)
18. ↑  Elite Prospects - Chicago Wolves *eliteprospects.com*. Everysport Media Group AB. Viitattu 9.6.2020. (englanniksi)
19. ↑  Canucks re-sign centre Jordan Schroeder *nhl.com/canucks*.  25.7.2013. Vancouver, B.C.:  Vancouver Canucks. Viitattu 9.6.2020. (englanniksi)
20. ↑  Tung, Allen: Canucks Re-Sign Jordan Schroeder, Yann Sauve *thecanuckway.com*.  25.7.2013. FanSided, Inc.  Arkistoitu 9.6.2020. Viitattu 9.6.2020. (englanniksi)
21. ↑  Pap, Elliott: Canucks centre Jordan Schroeder returns as a Comet *vancouversun.com*.  22.1.2014. VANCOUVER:  Postmedia Network Inc.  Arkistoitu 9.6.2020. Viitattu 9.6.2020. (englanniksi)
22. ↑  Canucks recall Jordan Schroeder from Comets *nhl.com/canucks*.  27.1.2014. Vancouver, B.C.:  Vancouver Canucks. Viitattu 9.6.2020. (englanniksi)
23. ↑  Minnesota Wild Agrees to Terms with Blum, Schroeder *nhl.com/wild*.  12.7.2014. Minnesota Wild. Viitattu 9.6.2020. (englanniksi)
24. ↑  Schroeder Minnesotaan *Jatkoaika.com*.  12.7.2014. Jatkoaika r.y. Viitattu 9.6.2020.
25. ↑  Isotalo, Ilari: Minnesota passitti kaksi nuorukaista AHL:ään *suomikiekko.com*.  17.11.2014. Nordic Sport Media. Viitattu 9.6.2020.
26. ↑  Elite Prospects - Iowa Wild *eliteprospects.com*. Everysport Media Group AB. Viitattu 9.6.2020. (englanniksi)
27. ↑  Wild Agrees To Terms With Jordan Schroeder On A One-Year, Two-Way Contract *nhl.com/wild*.  25.7.2015. Minnesota Wild. Viitattu 9.6.2020. (englanniksi)
28. ↑  Blue Jackets acquire center Jordan Schroeder from Minnesota *nhl.com/bluejackets*.  23.6.2017. COLUMBUS, OHIO:  Columbus Blue Jackets. Viitattu 9.6.2020. (englanniksi)
29. ↑  Columbus Blue Jackets sign center Jordan Schroeder to two-year contract *nhl.com/bluejackets*.  27.6.2017. COLUMBUS, OHIO:  Columbus Blue Jackets. Viitattu 9.6.2020. (englanniksi)
30. ↑  Elite Prospects - Cleveland Monsters *eliteprospects.com*. Everysport Media Group AB. Viitattu 9.6.2020. (englanniksi)
31. ↑  RELEASE: Blackhawks acquire Schroeder *nhl.com/blackhawks*.  27.6.2018. COLUMBUS, OHIO:  Columbus Blue Jackets. Viitattu 9.6.2020. (englanniksi)
32. ↑  Lahtinen, Miikka: Jarmo Kekäläinen kävi kaupoilla – Columbus hankki kirittäjän suomalaismaalivahdilleen *nhlsuomi.com*.  28.6.2018. Nordic Sport Media. Viitattu 9.6.2020.
33. ↑  Elite Prospects - Rockford IceHogs *eliteprospects.com*. Everysport Media Group AB. Viitattu 9.6.2020. (englanniksi)
34. ↑  ДЖОРДАН ШРЁДЕР - В "ТОРПЕДО"! *hctorpedo.ru*.  17.5.2019. Хоккейный клуб "Торпедо" Нижний Новгород.  Arkistoitu 10.9.2020. Viitattu 9.6.2020. (venäjäksi)
35. ↑  Elite Prospects - Torpedo Nizhny Novgorod *eliteprospects.com*. Everysport Media Group AB. Viitattu 9.6.2020. (englanniksi)
36. 1 2  Huippusentteri Schroeder jokeripaitaan *Jokerit.com*.  28.6.2018. Jokerit Hockey Club Oy.  Arkistoitu 9.6.2020. Viitattu 9.6.2020.
37. ↑  Elite Prospects - Jokerit *eliteprospects.com*. Everysport Media Group AB. Viitattu 18.3.2021. (englanniksi)
38. ↑  Elite Prospects - Award - U20 WJC Most Assists *eliteprospects.com*. Everysport Media Group AB. Viitattu 9.6.2020. (englanniksi)
39. ↑  Elite Prospects - USA U20 *eliteprospects.com*. Everysport Media Group AB. Viitattu 9.6.2020. (englanniksi)
40. ↑  BEST PLAYERS PER GAME (pdf) *hydra.iihf.com*.  6.1.2009. IIHF.  Arkistoitu 5.1.2016. Viitattu 9.6.2020. (englanniksi)
41. ↑  Elite Prospects - All-Time Regular Season Player Stats for USA U20 *eliteprospects.com*. Everysport Media Group AB. Viitattu 9.6.2020. (englanniksi)
42. ↑  Elite Prospects - WJC-20 Stats All-time totals *eliteprospects.com*. Everysport Media Group AB. Viitattu 18.3.2021. (englanniksi)
43. ↑  NHL:n varaustilaisuus 2009: Kärkivaraukset noudattivat odotettua kaavaa *Jatkoaika.com*.  27.6.2009. Jatkoaika r.y. Viitattu 22.12.2010.
44. ↑  Elite Prospects - USA U18 *eliteprospects.com*. Everysport Media Group AB. Viitattu 9.6.2020. (englanniksi)
45. ↑  Elite Prospects - USA U18 *eliteprospects.com*. Everysport Media Group AB. Viitattu 9.6.2020. (englanniksi)
46. ↑  Zach Schroeder *Elite Prospects*. Everysport Media Group AB.  (englanniksi)
47. ↑  Elly Schroeder *Elite Prospects*. Everysport Media Group AB.  (englanniksi)
48. ↑  Russo, Michael: Jordan Schroeder hopes he's done enough to stay with Wild *StarTribune.com*.  26.9.2015. SASKATOON, SASKATCHEWAN:  Star Tribune Media Company LLC. Viitattu 9.6.2020. (englanniksi)

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren